AMD Phenom

**AMD Phenom** je procesor, ktorý bol oficiálne spoločnosťou AMD predstavený spolu s grafickými kartami Radeon radu HD2900. Ide o variant architektúry K10, ktorá je určená pre stolové počítače. Phenomy sa objavili v 4. štvrťroku 2007 ako nástupca Athlon s jadrami K8. Na jednom kuse kremíka sú integrované až štyri jadrá. Dvojjadrový variant má kódový názov "Kuma", štvorjadrový má názov "Agena", resp. "Agena FX". Prvé dva menované varianty sú určené do socketu AM2+, ale pasujú aj do súčasného socket AM2, aj keď s mierne nižším výkonom pamäťového radiča a L3 cache. "Agena FX" je určená do socketu F1207+, čo umožňuje prepojenie procesorov na jednej základnej doske pomocou HT a stavbu viacprocesorových staníc (FASN8). V hre je tiež trojjadrový variant "Toliman", ktorý má jedno zo štyroch jadier vypnuté (pravdepodobne najslabšie alebo chybné). Každé jadro má 64 kB L1 cache pre dáta, 64kB L1 pre inštrukcie a 512 kB spoločnej L2 cache. Jadrá zdieľajú ešte L3 cache o veľkosti 2 MB. Phenom obsahuje klasické rozširujúce inštrukcie pre x86 od MMX po SSE3 a navyše špeciálne rozšírenie SSE4A vyvinuté spoločnosťou AMD. Je vyrábaný 65 nm technológiou.

Spoločnosť AMD v decembri 2008 uviedla nástupcu AMD Phenom II.

## Zmena modelového označenia
Modelové čísla novej rady procesorov boli zmenené z PR systému, ktorý bol používaný u predchodcu Phenomu a to u Athlon 64 X2. Schéma číslovania pre novšie procesory Athlon X2 je štvorčíselný kód modelu. Ako rozlišovací znak jednotlivých skupín procesorov slúži prvá číslica kódu modelu. Niektoré procesory Athlon X2 používajú BE prefix (napr. Athlon X2 BE-2400) a niektoré procesory Sempron používajú LE prefix (napr. Sempron LE 1200):

## Modely
AMD vydalo už druhú verziu Phenomu, s menom Phenom II.

### K10
** Špecifikácia **

**Technológie a mená jadier**

## Jadrá
### Phenom X4
#### ''Agena'' (65 nm SOI)
* 4 jadrá K10 v čipe
* L1 cache: 64 + 64 kB (dáta + inštrukcie) na jadro
* L2 cache: 512 KB na jadro, plná rýchlosť
* L3 cache: 2 MB zdieľaná medzi jadrami
* Radič pamätí: dual channel DDR2-1066 MHz s *unganging* nastavením
* MMX, Extended 3DNow! , SSE, SSE2, SSE3, SSE4, AMD64, Cool'n'Quiet, NX Bit, AMD-V
* Socket AM2+, HyperTransport od 1,6 do 2 GHz
* Spotreba energie (TDP): 65, 95, 125 a 140 W
* Uvedenie
** 19. novembra, 2007 (B2 Stepping)
** 27. marca, 2008 (B3 Stepping)
* Frekvencia CPU: 1,8 - 2,6 GHz
* Násobič: 9 - 13x
* Napätie jadra: 1,075 - 1,30 V
* Modely
** (B2 Stepping): Phenom X4 9100, X4 9500, X4 9600, X4 9600 BE
** (B3 Stepping): Phenom X4 9150, X4 9350, X4 9450, X4 9550, X4 9600B, X4 9650, X4 9750, X4 9750B, X4 9850, X4 9850 BE, X4 9950 BE

### Phenom X3
#### ''Toliman'' (65 nm SOI)
* 3 jadra K10 v čipe
* L1 cache: 64 + 64 kB (dáta + inštrukcie) na jadro
* L2 cache: 512 KB na jadro, plná rýchlosť
* L3 cache: 2 MB zdieľaná medzi jadrami
* Radič pamätí: dual channel DDR2-1066 MHz s *unganging* nastavením
* MMX, Extended 3DNow! , SSE, SSE2, SSE3, SSE4, AMD64, Cool'n'Quiet, NX Bit, AMD-V
* Socket AM2+, HyperTransport od 1,6 do 2 GHz
* Spotreba energie (TDP): 65 a 95 W
* Uvedenie
** 27. marca, 2008 (B2 Stepping)
** 23. apríla, 2008 (B3 Stepping)
* Frekvencia CPU: 1,9 - 2,5 GHz
* Násobič: 9,5 - 12,5x
* Napätie jadra: 1,125 - 1,25 V
* Modely
** (B2 Stepping): Phenom X3 8400, X3 8600
** (B3 Stepping): Phenom X3 8250, X3 8450, X3 8450, X3 8550, X3 8650, X3 8750, X3 8750B, X3 8750 BE, X3 8850

## Chyba v TLB
Pred vydaním Phenomov bola objavená chyba v TLB (Translation Lookaside Buffer), ktorá môže u štyroch jadrových procesorov spoločnosti AMD spôsobiť vo výnimočných prípadoch systémové zamrznutie. Phenom bol vďaka tejto chybe vylepšený a zahŕňa krokovania "B2" a "BA". Sú tam BIOS a softvérové pracovné cykly aby sa tomuto problému predišlo a to vyradením TLB. Pracovné cykly však zaťažujú procesor a spôsobujú výkonové straty (minimálne 10%).

Mnohí testeri potvrdili, že sa tá chyba prejavuje len v daných prípadoch (virtualizácia a výkon CPU na 100%). Väčšina užívateľov na ňu nenarazí, ale môže sa výnimočne prejaviť.

Tieto straty neboli preskúmané u prvých predbežne uvoľnených Phenomov. Počíta sa s tým, že výkon prvých Phenomov, ktoré sa dostali k užívateľom, bude trochu nižší. Procesory s odstránenou chybou majú na konci modelového čísla "50" (napr. 9650 s krokovaním "B3") a boli uvedené na trh 27. marca2008. 

Dcérska spoločnosť AMD vydala záplatu pre Linux Kernel, ktorá prijíma minimálne funkčné testovanie na prekonanie tejto chyby softvérovou emuláciou prístupných a neprístupných bitov. Čo spôsobuje malé straty výkonu.

## Budúce modely
Budúce modely budú predstavené v druhej polovici roka 2008. AMD predpokladá spustenie série 45nm procesorov. Od októbra 2007 sú verejnosti známe len kódové mená. To sú Deneb FX pre Phenom FX, Deneb pre štvorjadrové procesory, Heka pre trojjadrové procesory Phenom a Regor pre Athlon X2. U týchto procesorov sa predpokladá, že budú dostupné na konci roka 2008 alebo na začiatku roka 2009, s podporou pamäte DDR3 a predpokladá sa, že budú mať väčšiu zdieľanú L3 cache (6MB) rovnako tak ako implementáciu Socket M3 pre jednoprocesorový systém a Socket G3MX pre dva procesory s Quad FX platformou.

## Externé odkazy
* AMD Spider Platform - Phenom, 790FX, RV670
* Phenom CPU: Christmas Gift from AMD 
* Quad-Core Phenom Models & amp; Clocks Revealed  
* AMD Triple-Core Is Phenom 7-Series 
* AMD Revised Desktop Model Number Structure  
* AMD Phenom X4 9850, 9750 and 9550 CPUs

## Zdroj
* 

Kategória:Procesory AMD
Kategória:Architektúra x86